Diari Oficial de la Generalitat Valenciana


Sumari del DOGV 9099, del 03-06-2021 (2021/5551)

RESOLUCIÓ de 14 de maig de 2021, de la Conselleria d'Educació, Cultura i Esport, per la qual es modifica l'autorització de l'Escola Infantil de primer cicle, municipal, de l'Alcúdia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/5551


Data del document
:   14-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de maig de 2021, de la Conselleria d'Educació, Cultura i Esport, per la qual es modifica l'autorització de l'Escola Infantil de primer cicle, municipal, de l'Alcúdia.  
 [2021/5551]  
L'expedient 2020/360, ha sigut iniciat a instàncies de l'Ajuntament de l'Alcúdia, titular de l'Escola Infantil de primer cicle municipal, codi 88288625, situada al carrer Josep Lluís Bauset, s/n, de l'Alcúdia (València), en sol·licitud de modificació de la seua autorització per ampliació de les unitats autoritzades d'Educació Infantil de primer cicle.  
  
La Direcció General de Centres Docents va informar favorablement l'Ajuntament sobre l'adequació de les instal·lacions proposades, quant a espais educatius, segons la normativa aplicable.  
En l'expedient consta la proposta favorable de la direcció territorial competent en matèria educativa, de la província de València, sobre la base de l'informe de la Unitat Tècnica de Construccions, respecte a les instal·lacions.  
Vist el compromís aportat per l'Ajuntament de presentar la relació del professorat i titulacions respectives, abans de l'inici de les activitats educatives, davant la direcció territorial corresponent, que haurà d'aprovar-les, previ informe de la inspecció educativa.  
Vistos la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; modificada per la Llei orgànica 3/2020, de 29 de desembre; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, mancant normativa específica per als centres docents públics.  
  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar l'autorització de l'Escola Infantil de titularitat municipal que a continuació s'indica, ateses les característiques, ensenyaments i capacitat màxima que ací s'assenyalen.  
Núm. exp.: 2020/360.  
Codi: 77931466.  
Denominació genèrica del centre: Escola Infantil de primer cicle municipal.  
Denominació específica del centre: Municipal.  
Titularitat: Ajuntament de l'Alcúdia.  
Domicili: carrer Josep Lluís Bauset, s/n.  
Localitat: l'Alcúdia.  
Província: València.  
Modificació que s'autoritza:  
Ampliació del nombre d'unitats autoritzades d'Educació Infantil de primer cicle, de manera que el centre queda configurat, íntegrament, amb la següent composició:  
8 unitats d'Educació Infantil de primer cicle amb un total de 118 llocs escolars:  
- 1 unitat per a escolars de 0-1 any, amb 8 llocs escolars.  
- 1 unitat per a escolars de 0-3 anys, amb 11 llocs escolars.  
- 3 unitats per a escolars d'1-2 anys, amb 13 llocs escolars cadascuna.  
- 3 unitats per a escolars de 2 -3 anys, amb 20 llocs escolars cadascuna.  
  
Segon  
La present autorització donarà lloc a les corresponents inscripcions en el Registre de centres docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a partir de l'inici del pròxim curs escolar 2021-2022.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per a les persones interessades que no siguen objecte de notificació, els terminis començaran a comptar de l'endemà de la seua publicació en el Diari Oficial de la Generalitat Valenciana.  
  
València, 14 de maig de 2021, El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.